b'\n_START_ARTICLE_\nSolvayev proces\n_START_PARAGRAPH_\nSolvayev proces je pomemben industrijski proces za proizvodnjo natrijevega karbonata (soda). Proces je v 1860. letih razvil belgijski kemik in industrijalec Ernest Solvay (1838\xe2\x80\x931922). Obe osnovni surovini sta lahko dostopni in poceni: sol (NaCl) iz morja ali rudnikov in apnenec (CaCO\xe2\x82\x83) iz kamnolomov._NEWLINE_Svetovna proizvodnja sode leta 2005 je ocenjena na 42 milijonov ton, kar je ve\xc4\x8d kot \xc5\xa1est kilogramov na prebivalca Zemlje na leto. Po Solvayevem postopku se proizvede pribli\xc5\xbeno tri \xc4\x8detrtine sode, ostalo pa se rudari iz naravnih depozitov.'